મનુષ્યનું જીવન જેના પર આધાર રાખે છે તે પાચનતંત્ર (ડાઇજેસ્ટિવ સિસ્ટમ) શરીરને જીવતું રાખવા અને તંદુરસ્ત રાખવામાં મોટી ભૂમિકા ભજવે છે. અદ્ભુત રચના ધરાવતા પાચનતંત્રનું કાર્ય મોં વડે લીધેલા ખોરાકનું શક્તિમાં રૃપાંતર કરવાનું અને પાચન પછી વધેલા ખોરાકના કચરાને નિયમિત રીતે શરીરની બહાર કાઢવાનું છે, પરંતુ ક્યારેક ખાણીપીણીની અનિયમિતતા અને ઓછી ઊંઘને કારણે પાચનક્રિયા ખોરવાય છે અને તેને કારણે જ સ્વાસ્થ્યને લગતી અનેક સમસ્યાઓ ઊભી થતી હોય છે.